Berlingske Tidende, 1836-10-06
En fransk Journal melder, at der mellem Frankerig og Storhertugdømmet Meklenborg-Schwerin er blevet sluttet en Handels- og Skibsfarts Tractat, bygget paa den Grundsætning, at begge Stater gjensidigt skulle indrømme hinanden de meest Begunstigedes Rettigheder. Dette er skeet uden at man har forbeholdt sig det til Tractatens Gyldighed nødvendige bifald fra de franske Kamres Side. Spanien. – "Moniteuren", meddeler følgende Telegraph Beretning fra Bayonne: Man melder, at Brigaderen Alaix har den 21de Septbr. angrebet Gome, ved Villarabledo, og frataget ham 1380 Fanger, trende Kanoner og en Deel af hans Ba gaae. – Den 21de afgik Rodil fra Madrid." Denne Efterretning synes noget mistænkelig; men saameget er vist, at de constitutionelle Vaaben have kæmpet med Held, og naar man allerede tidligere ikke havde synderligt at frygte af Gomez's og hans Staldbrødres Bander for Hovedstaden, vil Frygten, nu være saameget mindre. J en Beretning fra selve Madrid af 18de f. M. hedder det: Hovedstadens Rolighed er siden de Regimenters Afmarsch, der ere rykkede i Feldten mod Gomez, ikke blevet forstyrret. Dens Opretholdelse er ene og alene betroet til Nationalgardens Aarvaagenhed; de passe deres Tjeneste med stor Jver. Nogle oprøreriske Skrig, der bleve udstødte paa Plaza Major og nogle andre offentlige Pladse, kan man ikke for Alvor ville betegne som Ementer eller Uroligheder. Denne tilsyneladende Rolighed er saameget mærkeligere, som man skulde have troet, at Frygten i Anledning af Gomez's sidste heldige Foretagender var blevet benyttet af Anarkisterne. Jmidlertid vil den nuværende Tingenes Orden ikke længe kunne bestaae saaledes. Partierne staae altfor fjendtligt ligeoverfor hinanden, og det nye Cabinet vil umuligt kunne staae sig mod trende fjendtlige Magter paa engang, nemlig mod Juntaerne, mod Carlisterne og mod de for Constitutionen af 1812 Exalterede. Allerede Seqvestrations-Decretet har gjort et slet Jndtryk, men den Storm vil nok blive værre, der truer Regjeringen, fordi den har nægtet sin Tilladelse til en Clubs Forsamlinger. At Medlemmerne derved ville blive nødte til at holde deres Forsamlinger hemmelige, hvis de ikke forandre deres Beslutning at danne en Forening, kunde let føre til alvorlig Uenighed mellem Ministeriet og Foreningens Formænd. Hr. Mendizaval skal reent ud have erklæret, at han vil træde fra, hvis Clubberne skulde gjøre sig gieldende mod Regjeringens Villie. Hvis Gomez vandt en ny Fordeel, vilde Alt geraade i Forvirring. Man skulde næsten antage, at de Forberedelser, der treffes i det kongelige Pallads til en mulig Afreise, tyde paa en ringe Tillid til de constitutionelle Vaaben. – J Dag have Valgoperationerne begyndt her." Madrider-Journalerne ivre mod det Rygte, at Carlisterne under Gome, skulde have indtaget Requena. Gome, – hedder det havde rigtignok vovet et svagt Forsøg, men det var mislykket. Uagtet sin Forening med Qvilez, Cabrera, Serrador og flere, havde han kun havt 7000 Mand hos sig og var, formodentlig ved Central-Armeens Fremmarsch, blevet nødt til at rømme den store Landevei fra Valencia til Madrid. Den 26de f. M. meldte ogsaa de franske ministerielle Blade, Requenas Jndtagelse, men gjenkaldte det Dagen efter. J de nordlige Provindser have de constitutionelle Vaaben ligeledes vundet en ikke ubetydelig Fordeel over Carlisterne, men med den algierske Fremmed=Legions Medvirkning, hvilket man erfarer af en officiel Jndberetning fra General Le beau. Denne Trefning, der forefaldt ved Los Arcos, var hidtil kun bekjendt af carlistiske Beretninger og skildret som et Nederlag for de Constitutionelle.